हेडलाइट्स की जांच करें। वे डिम (डीम) हैं या ब्राइट (bright)? (ध्यान दें कि कुछ कारों में आपको हेडलाइट्स का परीक्षण करने के लिए इग्निशन चालू करने की आवश्यकता होगी)। यदि वे डिम हों तो संभवतः आपकी बैटरी ही इसका कारण होगा। यदि आपकी हेडलाइट्स ब्राइट हों तो इसका मतलब होगा कि आपकी बैटरी खराब नहीं है और जंप स्टार्ट से कोई मदद नहीं मिलेगी। आश्वस्त हो लें कि जब आप चाभी लगाते हैं तो दरवाजे खुल जाते हैं और/या जब आप बाहर से दरवाजा खोलते हैं, तो अंदर की लाइट काम कर रही होती है, और घड़ी या जीपीएस (यदि लगा हो) चलने लगता है या चालू  हो जाता है। इग्निशन में चाभी लगाएं और देखें कि आपका डैशबोर्ड सामान्य रूप से रौशन होता है या नहीं। स्टीरियो को जाँचे। ज्यादातर मामलों में, कमजोर बैटरी के साथ भी आपको डैशबोर्ड में कुछ रोशनी दिखाई देनी चाहिए और स्टीरियो से कुछ आवाज निकलनी चाहिए। यदि आपको अपने डैशबोर्ड में झिलमिलाहट नहीं मिलती है, तो इग्निशन स्विच में कोई समस्या हो सकती है। कार चालू करने का प्रयास करें। देखें कि क्या इंजिन बहुत धीरे-धीरे घूमता है, या जल्दी से क्रैंक करता है? यदि यह जल्दी से क्रैंक करता है, तो आपकी बैटरी खराब नहीं है और फिर जंप स्टार्ट करने से कोई फायदा नहीं होगा। यदि यह धीरे-धीरे क्रैंक करता है, या बिल्कुल भी नहीं घूमता है, तो शायद आपकी बैटरी ही खराब हो।
Make sure the battery is the problem.